Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 3424

(4) Azon termékek tekintetében, amelyek valamely közös piacszervezés hatálya alá tartoznak, a gabonafélék piacának közös szervezéséről szóló 120/67/EGK rendelet 26. cikkében megállapított eljárással összhangban, vagy adott esetben más, agrárpiacok közös szervezésének megvalósításáról szóló rendeletek megfelelő cikkeiben megállapított eljárással összhangban engedélyezhető az új tagállamok számára, hogy az előző bekezdésekben megállapítottnál gyorsabb ütemben töröljék el az (1) bekezdésben említett vámokat, illetve tegyék meg a (2) bekezdésben előírt kiigazításokat, vagy mindkét intézkedést, illetve, hogy teljesen vagy részben felfüggesszék a más tagállamokból importált termékekre kivetett vámokat. Egyéb termékek tekintetében az előző albekezdésben említett intézkedések bevezetéséhez nincs szükség engedélyre. A gyorsított kiigazításból eredő vámok nem lehetnek alacsonyabbak az ugyanazon termékek más tagállamokból történő behozatalára kivetett vámoknál. A megtett intézkedésekről minden új tagállam tájékoztatja a többi tagállamot és a Bizottságot.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes